|  |  |
| --- | --- |
| Description: Znak SSCS sablon blue | **ШАХОВСКИ САВЕЗ ЦЕНТРАЛНЕ СРБИЈЕ**  Београд, Нушићева 25/II, Тел-факс: 011-3222447, 3222448  www.sah-centralnasrbija.com Е-маил: cs\_sah@verat.net |

П Р А В И Л Н И К

ПРВЕ ЖЕНСКЕ ЛИГЕ ЦЕНТРАЛНЕ СРБИЈЕ

ЗА 2021. ГОДИНУ

1. Шаховски савез Централне Србије организује Прву женску лигу Централне Србије за 2021. годину у времену од 5. до 7. новембра 2021. године у хотелу "Равни Гај" у Равном Гају.

Право учешћа имају следећи клубови:

1. Рудар Костолац
2. Параћин Параћин
3. Економист Ниш
4. Топличанин Прокупље

Напомене:

Извлачење турнирских бројева биће обављено у суботу 30. октобра у 12 часова у Параћину.

Предаја основних састава доставља се главном судији најкасније до среде 3. новембра до 15 часова на маил ШСЦС: cs\_sah@verat.net

1. Такмичење се игра по једнокружном Бергеровом систему у 3 кола према распису такмичења и рејтингује се.

Такмичење се игра по Правилима игре ФИДЕ. Темпо игре је 90 минута и 30 секунди по играчу за сваки одиграни потез од почетка партије.

1. Свечано отварање одржаће се 6. новембра 2021. године у 9,45 часова у сали хотела "Равни Гај" и све екипе су обавезне да присуствују свечаном отварању.

Сатница такмичења је следећа:

1. коло 6. новембра од 10,00 часова

2. коло 6. новембра од 16,00 часова

3. коло 7. новембра од 10,00 часова

1. Свака екипа наступа у саставу од 4 члана, а има право на 2 резерве. Капитени су обавезни да приложе потребну документацију (чланске карте играча оверене за 2021. годину). Основни састав је по слободном избору, без обзира на титуле и рејтинг.
2. Уколико у неком колу наступају резерве, капитен је дужан да писменим путем пријави измену састава судији и то:

Прво и треће коло од 21,00 до 21,30 часова,

За друго коло од 14,00 до 14,30 часова.

Измену састава капитен може доставити главном судији и путем СМС поруке самo са мобилног телефона који је пријављен приликом предаје основног састава. Телефон главног судије Лидије Вучковић је 065/2002624.

1. Главни судија турнира је Лидија Вучковић, међународни судија ФИДЕ. Други судија је Александар Аврамовић, нацинални судија. Oдлуке главног судије су извршне и коначне.
2. Победничка екипа квалификује се за Прву савезну лигу за 2022. годину.
3. Пласман у лиги се одређује на основу меч бодова: победа у мечу је 3 (три), нерешено 1 (један) и пораз 0 (нула) бодова. Победа у мечу се рачуна када екипа освоји 2,5 поена и више, нерешено је када екипа освоји 2 поена, а екипа је изгубила меч када освоји 1,5 поена и мање. Уколико је меч завршен 1,5:1,5 или 1:1 итд. у том случају обе екипе добијају по 0 (нула) бодова.
4. У случају деобе критичних места пласман ће се одредити према следећим критеријумима:

* већи број освојених поена
* међусобни резултат (резултати)
* бољи успех према Сонеборн – Бергер систему примењен на бодове
* већи број меч победа

Уколико је све једнако одиграће се накнадни меч или меч - турнир по завршетку лиге, по убрзаном темпу игре, 10 минута по играчу плус по 5 секунди бонификације за сваки одиграни потез почевши од првог.

Победничкој екипи припашће пехар организатора, а три првопласиране екипе добијају медаље.

1. Уношење мобилних телефона и других електронских направа у простору за игру је забрањено и санкционисаће се губитком партије, ако то уради играч чија је партија у току. Ако то уради члан екипе који се налази у саставу или капитен, биће му забрањено даље присуство у простору за игру и биће јавно опоменут.
2. Дозвољено је кашњење на партију 15 минута од времена заказаног за почетак партије.
3. Партије се записују у дупликату. Оригинали припадају организатору, а копије играчима.
4. Сви такмичари, судије и организатори такмичења дужни су да поштују и придржавају се мера и препорука Владе Републике Србије и Кризног штаба које су на снази током свих дана трајања такмичења.
5. Овај Правилник је прописао Шаховски савез Централне Србије и сви учесници дужни су да га се придржавају.

Своју сагласност са Правилником екипе потврђују предајом потписаног основног састава од стране капитена или заменика капитена.

У Београду, 29. октобар 2021. године,

Секретар ШСЦС

Миливоје Миливојевић,с.р.